Ty Rattie

Ty Rattie (sündinud 5. veebruaril 1993 Calgarys) on Kanada jäähokimängija, kes mängib Rootsi kõrgliiga klubis Timrå ründajana paremäärel.

Aastatel 2008–2013 mängis ta Western Hockey League'i (WHL) klubis Portland Winterhawks. 2013. aastal tuli ta Winterhawksiga WHL-i võitjaks. Samal hooajal oli ta WHL-i väljalangemismängude resultatiivseim mängija (36 punkti) ja suurim väravakütt (20 väravat) ning valiti väljalangemismängude väärtuslikumaks mängijaks.Ty Rattie. eliteprospects.com. Vaadatud 5.2.2021

2011. aastal valis St. Louis Bluesi ta NHL-i draftis 32. valikuna. NHL-is debüteeris ta Bluesi meeskonnas 11. aprillil 2014 mängus Dallas Starsi vastu. Esimese värava lõi ta NHL-is 12. jaanuaril 2016 mängus New Jersey Devilsi vastu. Aastatel 2013–2017 mängis ta põhiliselt American Hockey League'i (AHL) klubis Chicago Wolves. 2015. aastal valiti Rattie AHL-i tähtede mängule.

Hooajal 2016–17 mängis ta NHL-is mõnda aega Carolina Hurricanesis. 2017. aasta juulis sõlmis ta lepingu Edmonton Oilersiga. Hooajal 2017–18 mängis ta põhiliselt AHL-is Oilersi noorteklubis Bakersfield Condors ning ta valiti 2018. aastal ka AHL-i tähtede mängule. Samal hooajal 2017–18 sai Rattie mängida ka NHL-is, lüües 14 mänguga liigas viis väravat. Hooajal 2018–19 sai ta oma senise NHL-i karjääri jooksul liigas enim mänguaega (50 mängu, 4 väravat ja 7 väravasöötu).

2019. aasta juulis sõlmis ta üheaastase lepingu KHL-i klubiga Jaroslavli Lokomotiv. 2019. aasta oktoobris siirdus ta Nižni Novgorodi Torpedosse.

2021. aasta jaanuaris sõlmis ta üheaastase lepingu klubiga Soome kõrgliiga klubiga Pori Ässät."Ässille mielenkiintoinen pelaajahankinta – kuutena kautena NHL:ssä pelannut Ty Rattie matkustaa Poriin". yle.fi. 21.1.2021. Vaadatud 5.2.2021 2021. aasta juunis liitus ta Timråga."Ty Rattie ansluter till Timrå IK". timraik.se. Vaadatud 13.8.2021

 Viited 

 Välislingid 
 Ty Rattie KHL.ru lehel
 Ty Rattie NHL.com lehel
 Ty Rattie hockeydb.com lehel

Kategooria:Kanada jäähokimängijad
Kategooria:St. Louis Bluesi mängijad
Kategooria:Carolina Hurricanesi mängijad
Kategooria:Edmonton Oilersi mängijad
Kategooria:Jaroslavli Lokomotivi mängijad
Kategooria:Nižni Novgorodi Torpedo mängijad
Kategooria:Sündinud 1993